Trupul neînsuflețit al unui bărbat a fost găsit într-un parc din Pitești.
Polițiștii din cadrul Poliției Municipiului Pitești au fost sesizați, prin Serviciul Național Unic Apeluri de Urgență 112, cu privire la faptul că într-un parc a fost găsit cadavrul unei persoane.
Este vorba despre trupul neînsuflețit al unui bărbat în vârstă de 53 de ani, din Pitești.
La fața locului au intervenit polițiștii Secției 4 Poliție Pitești. Cercetările au fost continuate de polițiștii Biroului de Investigații Criminale Pitești.
"Din primele verificări nu au rezultat suspiciuni. Cauza decesului urmează să fie stabilită prin efectuarea autopsiei medico-legale, iar cercetările continuă, pentru stabilirea tuturor împrejurărilor în care a survenit decesul persoanei", relatează Mediafax.